**LA MULȚI ANI, Ioana și Ioan!**

*Popa Alexandru-Iosif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă-azi tot e Sfântul Ion,

Am zis să pun mâna pe creion

Și-o poezie să le dăruiesc

Celor ce numele-și sărbătoresc.

Ioan a fost un mare sfânt

Care-a pășit pe-acest pământ,

Erudit și foarte credincios,

Botezătorul Domnului Hristos.

Vă transmit, prin aceste rânduri,

Cele mai frumoase gânduri :

Fericire, bani, sănătate,

Iubire și succes în toate!

Bucurați-vă de-această zi

Și de cele ce vor mai veni ...

LA MULȚI ANI, Ioana și Ioan,

Și mult noroc în Noul An!!!

AVRIG, 07.01.2016